b'\n_START_ARTICLE_\nSandeid middelalderkirkeg\xc3\xa5rd\n_START_PARAGRAPH_\nSandeid middelalderkirkeg\xc3\xa5rd er et kulturminne i ved det gamle kirkestedet i Sandeid i Vindafjord kommune i Rogaland._NEWLINE_Sandeid gamle kirke var den f\xc3\xb8rst kirken i Sandeid. Den ble bygget ca. 1100 p\xc3\xa5 det gamle offerstedet p\xc3\xa5 middelalderkirkeg\xc3\xa5rden, like ved der bedehuset ligger i dag. Dette var en stavkirke som ble utvidet i 1625, men forfalt p\xc3\xa5 1700-tallet. _NEWLINE_I 1814 ble stavkirken revet og erstattet av en liten kirke uten t\xc3\xa5rn. Denne kirken ble brukt fram til 1904, da n\xc3\xa5v\xc3\xa6rende kirke ble bygd. S\xc3\xa5 ble den gamle, d\xc3\xa5rlige kirken revet. I hefte fra Sandeid sokner\xc3\xa5d i anledning 75-\xc3\xa5rsjubileet for den nye kirken, er et bilde av den gamle kirken p\xc3\xa5 middelalderkirkeg\xc3\xa5rden. Den gamle altertavlen fra den gamle kirken og talerstolen er bevart og p\xc3\xa5 museum. Da den gamle kirken ble revet, ble det funnet rester av et krusifiks av en Kristusfigur. Dette krusifikset er fra tiden f\xc3\xb8r reformasjonen, dvs fra f\xc3\xb8r 1536. Dette er n\xc3\xa5 bevart ved Bergen museum. _NEWLINE_Da den gamle kirken ble revet, ble det ogs\xc3\xa5 funnet en kvit stein, eller fallosstein. Det er sv\xc3\xa6rt sjelden det er f\xc3\xb8rkristne gjenstander inne p\xc3\xa5 kirkeg\xc3\xa5rdene. P\xc3\xa5  den gamle kirkeg\xc3\xa5rden er det blant annet et gammelt steinkors uten innskrift og en fallosstein. Det er lite igjen p\xc3\xa5 Sandeid middelalderkirkeg\xc3\xa5rd. Arkeologisk museum har laget en informasjonsplakat for Sandeid middelalderkirkeg\xc3\xa5rd. _NEWLINE_Jens Zetlitz var prest i Vikedals prestegjeldt fra 1800-1811, og var derfor ogs\xc3\xa5 prest i Sandeid og virket i Sandeid stavkirke.'